b'\n_START_ARTICLE_\nUmurga kihelkond\n_START_SECTION_\nAjalugu\n_START_PARAGRAPH_\nKihelkonna moodustamise aeg pole t\xc3\xa4pselt teada, selle nimetust on mainitud nii aastail 1400, 1431, 1494 kui ka 1504. Umurga koguduse \xc3\xb5petajat Arnold Koopmanni mainitakse aastal 1384. Kirik ehitati sinna aastal 1496, kuigi oletatakse, et varem asus kihelkonnakirik Vaini\xc5\xbei piiskopilinnuse juures (sinna rajati hiljem poola v\xc3\xb5imu ajal uus katoliku kirik). Ametlikesse nimekirjadesse ilmus see kihelkond aga aastal 1509. Patronaadi\xc3\xb5igus kuulus riigile, pastori valis ametisse kirikukonvent ja kindralkuberner kinnitas selle._NEWLINE_Kihelkonnale allus ka \xc4\x80rciemsis asunud kabel, kus alates aastast 1684 peeti jumalateenistusi igal kolmandal p\xc3\xbchap\xc3\xa4eval.'